kardosdrur/scandi-wiki huggingface dataset:
Fruentimmer

Fruentimmer havde oprindeligt betydningen kvindeværelse, men er efterfølgende blevet anvendt om en enkelt kvinde. Senere fik ordet en nedsættende mening.

Etymologi
Ordet er lånt fra plattysk frûentimmer. Det tilsvarende ord på højtysk er Frauenzimmer. Den oprindelige betydning af ordet er "kvindeværelse", det tyske ord Zimmer betyder "bygningstømmer" eller "værelse".

Betydning
Fra betydningen "kvindeværelse" fik ordet efterfølgende betydningen "samling af kvinder", før det til sidst blev til betydningen "en kvinde". Ordet kom næppe ind i dansk sprog før 1500-tallet, og betydningen som "en kvinde" kendes først fra 1600-tallet. Meningen som "kvindeværelse" forsvandt stort set omkring 1700, mens den kollektive betydning "kvinder" holdt frem til over midten af 1700-tallet. Adskillige eksempler findes i Ludvig Holbergs komedier, blandt andet Jacob von Tyboe, eller den stortalende Soldat, 1723: "Tyboe vender sig til Fruentimmeret, som skriger, når de ser den blotte Kaare". Senere fik ordet en nedsættende betydning. En fornem kvinde blev i stedet betegnet med det franske dame. I retsprotokoller fra 1700- og 1800-tallet anvendes betegnelsen ofte om ugifte mødre.

Referencer

Køn
Nørre Omme Kirke

Nørre Omme Kirke ligger 1 km fra Grønbjerg i Nørre Omme Sogn i Ringkøbing-Skjern Kommune (Viborg Stift).

Udseende og interiør 
Kirken er opført af kvadre af granitsten i romansk stil med en kassemur på en simpel skråkantsokkel. Tårnet mod vest har i bunden samme type granitsten som resten af kirken, mens den øverste del er hvidkalket. Kirken har blytag. På nordsiden er der indgang via våbenhuset.

Det oprindelige stenalter anvendes fortsat i kirken, idet det dog siden 1622 har været beklædt med træ på siderne og bordet. Altertavlen er hentet fra Hee Kirke i 1641. Den ottesidede prædikestol kom til efter reformationen i 1620'erne.

Orglet i kirken er et pibeorgel med seks stemmer.

Historie 
Første skriftlige vidnesbyrd om kirken er fra Ribe Oldemoder fra omkring 1330, hvor den omtales som Om Kirke, men den er givetvis ældre, idet arkæologiske udgravninger har vist ganske stor aktivitet i området fra før-kristen tid, og et bud på opførelsestidspunkt er omkring år 1100. Årsagen til, at man ved dette, er, at kirken er bygget med natursten, og at langt de fleste kirker, der er opført efter 1160, er bygget med mursten, idet teglfremstilling blev almindelig kendt på dette tidspunkt.

Placeringen af kirken er af flere grunde usædvanlig: For det første ligger den ikke som de fleste andre kirker centralt i sognet, men ret tæt på sognets sydlige grænse; dette kan skyldes, at den største del af sognets befolkning boede i denne del, mens den nordlige del var meget sparsomt beboet. For det andet blev den ikke som mange andre kirker bygget på et højt punkt i landskabet, men tværtimod i en lavning omgivet af mose og sump.

Kirken havde oprindeligt hverken våbenhus eller tårn. Tårnet er kommet til i den sene middelalder, antageligt kort før reformationen. Da tårnets trækonstruktion i midten af det 19. århundrede var i dårlig stand, lod ejeren afskære de rådne bjælkeender, hvilket gjorde tårnet 2 alen (ca. 1,25 m) lavere.

I tidens løb er der sket flere større og mindre restaureringer af kirken, oprindeligt betalt ved hjælp af den tiende, der blev indkrævet. Blandt andet har kirkens blytag ofte krævet vedligehold, men som privatejet bygning blev kirkens vedligehold ofte udsat. Dette ændrede sig først for alvor, da den i 1914 blev købt af sognets menighed. I første omgang blev omgivelserne forbedret, lige som der i 1919 blev installeret et orgel. I 1947 og igen i 1972 blev prædikestolen repareret.

I 1961 gennemgik bygningen en gennemgribende renovering, hvor den var lukket i en længere periode. Blandt de problemer, der blev løst, var, at murene var ved at skride, lige som gulvet blev udskiftet. Ligeledes blev et ellers tilmuret vindue i nordenden gjort fri, og der blev indsat en glasmosaik. Året efter blev ligkapellet opført, og senere har man tilkøbt jord fra nabogrunde. Orglet blev udskiftet i 1977.

Referencer

Eksterne henvisninger 
 Nørre Omme Kirke hos KortTilKirken.dk

Kirker i Ringkøbing-Skjern Kommune
Kirker i Viborg Stift
Alfred Kjerulf

Frederik Niels Alfred Kjærulff (født 24. februar 1882 i København. død 28. juli 1938) var en dansk revyforfatter og manuskriptforfatter.

Kjærulf har skrevet tekster til mange revyer, blandt andet til Lorry Revyen, Apollorevyen og Cirkusrevyen. Desuden har Kjærulf været manuskriptforfatter til stumfilm i 1912 og 1922, samt fire film fra 1936 til 1963.

Filmografi 
Manuskriptforfatter til følgende stumfilm:
 1912, Frelserpigen
 1912, Den Stærkeste
 1912, Koleraen
 1912, Damernes Blad
 1912, Dødsspring til Hest fra Cirkuskuplen
 1912, Dødsangstens Maskespil
 1912, Jeg vil ha' en Søn
 1912, Mellem Storbyens Artister
 1913, Grossererens Overordnede
 1913, Dramaet i den gamle Mølle
 1913, Elskovs Gækkeri
 1913, Flugten gennem Luften
 1913, Højt Spil
 1913, I Stævnemødets Time
 1913, Grev Zarkas Bande
 1913, Den kvindelige Dæmon
 1913, Under Blinkfyrets Straaler

Har skrevet tekst og sangtekster til følgende
 1936, Cirkusrevyen - Hen te' kommoden - tekst
 1938, Champagnegaloppen- sangtekster
 1942, Alle mand på dæk - sangtekster
 1963, Hvis lille pige er du? - sangtekster

Eksterne henvisninger og kilder 
 
 Danske forfattere/bidragydere til opført dramatik 1722-1975
 

Manuskriptforfattere fra Danmark
Revyforfattere fra Danmark
Personer fra København
Sydkorea ved sommer-OL 2016

Sydkorea deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Medaljevinderne

Referencer 

Lande ved sommer-OL 2016
2016
Fægtning under sommer-OL 2016 – Sabel (herrer)

Mændenes konkurrence med sabel under sommer-OL 2016 i Rio de Janeiro fandt sted d. 10. august 2016 på Carioca Arena 3.

Referencer 

Sabel (herrer)
Udslusningshjem

Udslusningshjem (eller halvvejshuse; betegnelsen indslusningsboliger ses også) er en type botilbud for mennesker, der efter alkohol- eller narkotikamisbrug eller fængselsophold ikke er klar til at indgå i det almindelige samfund, men først skal bruge en periode med en støttet og struktureret hverdag. Tilbuddet, der ofte er organiseret som et bofællesskab, fokuserer på at fastholde alkohol- og stoffrihed og undgå kriminalitet.

I nogle lande kan det være et vilkår for prøveløsladelse, at man flytter ind i et udslusningshjem. I Danmark driver Kriminalforsorgen et antal udslusningshjem.

Udslusningshjem for alkohol- og stofmisbrugere drives ofte af sociale organisationer.

Kilder 

Botilbud
Paris Masters 2017

Paris Masters 2017 er en tennisturnering, der på grund af et sponsorat afvikles under navnet BNP Paribas Masters, og som bliver spillet indendørs på hardcourt-baner i Palais Omnisports de Paris-Bercy i Paris, Frankrig i perioden 28. oktober - 5. november 2017. Det er den 32. udgave af Paris Masters, og det er sæsonens niende og sidste turnering på ATP World Tour i kategorien Masters 1000.

Præmier 

Den samlede præmiesum for turneringen androg € ??? og fordelte sig som følger.

Resultater

Herresingle

Hovedturnering 

Hovedturneringen har deltagelse af 48 spillere, der fordeler sig på:
 39 direkte kvalificerede spillere i form af deres placering på ATP's verdensrangliste pr. 18. september 2017 (seks uger før turneringens start).
 3 spillere, der havde modtaget et wildcard.
 6 spillere fra kvalifikationsturneringen.

Kvalifikation 

Kvalifikationen har deltagelse af 24 spillere, der spiller om de sidste seks ledige pladser i hovedturneringen.

Herredouble 

Herredoublerækken har deltagelse af 28 par, der fordeler sig på:
 24 direkte kvalificerede par i form af deres placering på ATP's verdensrangliste.
 2 par, der har modtaget et wildcard.

Eksterne henvisninger 
 Paris Masters

Noter 

2017
ATP World Tour 2017
Paris Masters 2016

Paris Masters 2016 var en tennisturnering, der på grund af et sponsorat afvikledes under navnet BNP Paribas Masters, og som blev spillet indendørs på hardcourt-baner i Palais Omnisports de Paris-Bercy i Paris, Frankrig i perioden 29. oktober - 6. november 2016. Det var den 31. udgave af Paris Masters, og det var sæsonens niende og sidste turnering på ATP World Tour i kategorien Masters 1000.

Singleturneringen blev vundet af Andy Murray, som i finalen besejrede John Isner med 6-3, 6-7, 6-4, og som dermed vandt den ottende turneringssejr i 2016 og den 43. i hans karriere. Det var 14. gang, at skotten vandt en Masters 1000-titel, men det var første gang, at han vandt Paris Masters. Til gengæld måtte Isner forlade en Masters 1000-finale som taber for tredje gang i sin karriere ud af tre mulige. Resultaterne medførte endvidere, at Andy Murray efter turneringen avancerede til førstepladsen på ATP's verdensrangliste for første gang nogensinde. Han afløste Novak Djokovic som verdensetter, efter at serberen kun formåede at spille sig frem til kvartfinalen i turneringen.

Sejren i doubleturneringen gik til Henri Kontinen og John Peers, som i finalen besejrede de førsteseedede hjemmebanefavoritter, Pierre-Hugues Herbert og Nicolas Mahut, med 6-4, 3-6, [10-6], og som dermed sikrede sig den første Masters 1000-titel i deres respektive karrierer. Det finsk-australske par havde blot tre uger tidligere, ved Shanghai Masters været i en Masters 1000-finale for første gang.

Præmier 

Den samlede præmiesum for turneringen androg € 3.748.925 og fordelte sig som følger.

Resultater

Herresingle

Hovedturnering 

Hovedturneringen havde deltagelse af 48 spillere, der fordeler sig på:
 39 direkte kvalificerede spillere i form af deres placering på ATP's verdensrangliste pr. 19. september 2016 (seks uger før turneringens start).
 3 spillere, der havde modtaget et wildcard.
 6 spillere fra kvalifikationsturneringen.

Kvalifikation 

Kvalifikationen havde deltagelse af 24 spillere, der spillede om de sidste seks ledige pladser i hovedturneringen.

Herredouble 

Herredoublerækken havde deltagelse af 24 par, der fordelte sig på:
 22 direkte kvalificerede par i form af deres placering på ATP's verdensrangliste.
 2 par, der har modtaget et wildcard.

Eksterne henvisninger 
 Paris Masters

Noter 

2016
ATP World Tour 2016
Adsbøl (flertydig)

Adsbøl kan henvise til flere stednavne i Danmark:
 Adsbøl - en landsby i Sønderjylland – en landsby i Gråsten Sogn, Sønderborg Kommune
 Adsbøl (Strellev Sogn) – en bebyggelse og et ejerlav i Strellev Sogn, Varde Kommune
 Adsbøl (virksomhed) – dansk firma der sælger læder- og skindjakker

 Tyskland
 Adsbøl (Sydslesvig) – bebyggelse i Sydslesvig
Hellerup (flertydig)

Hellerup kan henvise til flere stednavne i Danmark:
 Hellerup – en bydel i Storkøbenhavn, beliggende i Gentofte Kommune
 Hellerup Station - en jernbanestation i ovennævnte bydel
 Hellerup (Finderup Sogn) - et område i Finderup Sogn
 Hellerup (Halland) - en bebyggelse i Halland
 Hellerup (Ringe) – en bebyggelse, et ejerlav og en landbrugsejendom i Hellerup Sogn, Faaborg-Midtfyn Kommune
 Hellerup (Viborg Kommune) – en bebyggelse og et ejerlav i Finderup Sogn, Viborg Kommune
Travenhorst

Travenhorst er en by og en kommune i det nordlige Tyskland, beliggende i Amt Trave-Land under Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Travenhorst ligger omkring 13 km nordøst for Bad Segeberg. Mod syd går Bundesstraße B 432 fra Bad Segeberg mod Scharbeutz.

Godset Travenort (senere omdøbt til Gut Kamp) ligger på en landtunge ved floden Trave. På godset er der ferielejligheder, og der avles heste af den gamle race Slesvigsk Koldblod.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Vandret elevator

Vandret elevator kan referere til:
 Rullende fortov, bl.a. kendt fra lufthavne.
 People mover: Et system til automatisk persontransport i lukkede kabiner over både lange afstande, f.eks. i en by, eller over korte afstande, f.eks. mellem to bygninger. Et dansk eksempel på det sidste findes på Regionshospitalet i Viborg.
Matching Sweaters

Matching Sweaters er det tolvte album fra det keltiske band Gaelic Storm. Det blev udgivet den 24. juli 2015.

Spor 
Alt arrangement er udført af Gaelic Storm.

 "Another Stupid Drinking Song" (Steve Twigger, Steve Wehmeyer, Patrick Murphy) – 3:22
 "Girls' Night in Galway" (Twigger, Wehmeyer, Murphy) – 3:15
 "Whiskeyed Up and Womaned Out" (Twigger, Wehmeyer, Murphy) – 4:17
 "The Narwhaling Cheesehead" (Tap Room/Traditional - John Nee's/Traditionel - Step on it Darsh/Pete Purvis) – 3:25
 "Paddy's Rubber Arm" (Twigger, Wehmeyer, Murphy) – 2:58
 "Six of One" (Twigger, Wehmeyer, Murphy) – 4:08
 "The Rustling Goat Gang" (Twigger, Wehmeyer, Murphy) – 3:53
 "Dancing in the Rain" (Twigger, Wehmeyer, Murphy) – 3:45
 "The Teachers' Snow Day" (Rakes of Kildare/Traditional - Kildare Reel/Purvis - Rombello/Purvis) – 4:19
 "What a Way to Go" (Twigger, Wehmeyer, Murphy) – 3:49
 "Son of a Poacher" (Twigger, Wehmeyer, Murphy) – 3:51
 "If You've Got Time" (Twigger, Wehmeyer, Murphy) – 2:54

Personel 
Gaelic Storm
 Patrick Murphy
 Steve Twigger
 Ryan Lacey
 Peter Purvis
 Kiana Weber

Hitlister

Referencer 

Gaelic Storm-album
Album fra 2014
Gladsaxe Pigegarde

Gladsaxe Pigegarde er en dansk garde med hovedsæde i Gladsaxe. Garden blev etableret 30. maj 1970. 

Garden består af piger og drenge fra 7 år og er fordelt på 3 orkestre, aspirantholdet, tamburkorpset og harmonien. Garden spiller til alle lejligheder, både fra fødselsdagskoncerter til lange marchture. Garden deltager i mange forskellige arrangementer i ind- og udlandet, som blandt andet DM for Garder og arrangementer i Italien, Tyskland. Farvekombinationerne i uniformen er hentet fra Gladsaxe Kommune byvåben.

I 2016 blev de to første drenge optaget i garden. 

Til at undervise pigerne og drengene i alle orkestre, har garden ansat, professionelle og aktive musikere og lærere.

Resultater 
Garden har fået gode placeringer ved DM for Garder - guld i 1995, 1996 og 1997, og flere gange sølv eller bronze.

Pigegarde
Frivillige garder og tamburkorps fra Danmark
Musikgrupper fra 1970
100 dage uden stoffer

100 dage uden stoffer er en dokumentarfilm fra DR, som blev sendt i 2 afsnit i januar 2011. Der var fire medvirkende deltagere. 

De fire deltagere Søren, Mette, Pernille og Morten var alle narkomaner. De blev alle stillet den udfordring at skulle holde sig stoffri i 100 dage. Det lykkedes for tre af deltagerne at holde sig stoffrie, Mette faldt i igen. 

Pernille er nu helt ude af stofferne. Det samme gælder for Morten. 

Der blev efterfølgende lavet et opfølgningsprogram som blev sendt året efter der fik navnet Et liv uden stoffer.

Kilder

Eksterne henvisninger 
 

Dokumentar
DR-programmer
Narkomani
Mikhail Skopin-Sjujskij

Prins (knjaz) Mikhail Vasilevitj Skopin-Sjujskij (, ; født 18. november 1586, død 3. maj 1610 i Moskva) var en russisk statsmand og militær personlighed under de urolige tider. Han var den sidste repræsentant for Sjujskije-familien, der var en del af Rurikslægten.

Opvækst 
Efter at have mistet sin far, Vasili Feodorovich Skopin-Sjujskij, i en tidlig alder, blev Mikhail Skopin-Sjujskij uddannet af sin mor. Under Boris Godunovs regeringstid, blev han udnævnt stolnik (). Under Falske Dmitrij fik Mikhail titel af velikogo metjnika (), og Dmitrij bad ham personligt at bringe Marfa Ioannovna, Mikhail Fjodorovitjs mor, til Moskva fra hendes eksil. Under Vasili IVs regeringstid stod Skopin-Sjujskij sin fætter, zaren, nær.

Militær karriere 

Han indledte sin militære karriere i 1606 da Ivan Bolotnikov dukkede op på scenen. Han besejre Bolotnikov to gange, først nær Pakhra med en lille enhed til rådighed (efter Bolotnikov havde knust den moskovitiske hær ledet af Mstislavskij og andre bojarer) og derefter ved Kotly. Efter det andet nederlag flygtede Bolotnikov og hans mænd til Tula. Skopin-Sjujskij deltog aktivt i en succesfuld belejring af Tula i ledelsen for den moskovitiske hær.

Da Falske Dmitrij II dukkede op på den politiske horisont, besluttede Vasili IV at søge hjælp fra svenskerne og sendte Skopin-Sjujskij til Novgorod for at forhandle med dem. Trods nogle forhindringer lykkedes det Skopin-Sjujskij at overtale svenskerne til at hjælpe den russiske zar.

Den 14. april 1609 forlod Skopin-Sjujskij Novgorod med 12.000 svenske soldater under kommando af Jakob De la Gardie for at undsætte den russiske trone. Skopin-Sjujskij erobrede Oresjek, Tver og Torzhok og ryddede den nordlige del af landet for fjender. Han besejrede hetman Jan Piotr Sapieha ved Kaljázin og tvang ham til at opgive belejringen af Troitse-Sergijeva lavra ().

Mikhail handlinger blev ofte hæmmet af manglende finansiering til de svenske lejesoldater og nødvendigheden af at træne sin egen hær. Ikke desto mindre flygtede mange tilhængere af Falske Dmitrij II ved synet af Mikhails hær, dette gav ham et ry som frelser af fædrelandet. På et tidspunkt, kom Prokopij Ljapunov til Mikhail Skopin-Sjujskij og tilbød ham den russiske trone, men han afviste tilbuddet.

Død 

Alle Mikhails fremgange gjorde hans fætter, Dmitrij Ivanovitj Sjujskij, der tidligere måtte overgive sin post som øverstbefalende for den moskovitiske hær til fordel for Mikhail, misundelig. Det fremgår, at zaren besluttede at slippe af med sin 23-årige rival. Under en fest, gav Dmitrij Sjujskijs kone Mikhail et forgiftet glas vin. Han døde den 23. april 1610 to uger senere. Vasili IV beordrede at han blev begravet ham i Ærkeenglen Michaels katedral, væk fra de kongelige krypter.

Eksterne henvisninger 

Personer knyttet til de urolige tider
Fyrster fra Rusland
Militærfolk fra Rusland
Et liv uden stoffer

Et liv uden stoffer er opfølgningsprogrammet til DR-dokumentaren 100 dage uden stoffer på fem afsnit. Et liv uden stoffer blev første gang sendt på DR1 med premiere den 6. oktober 2012. Programmets præmis var at følge op på de fire unges situation, og hvordan Søren, Mette, Pernille og Morten klarede sig efter første programserie.

Referencer 

Dokumentar
DR-programmer
Trinidad og Tobago ved sommer-OL 2016

Trinidad og Tobago deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Medaljevinderne

Referencer 

Lande ved sommer-OL 2016
2016
Sydsudan ved sommer-OL 2016

Sydsudan deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.
Dette OL var første gang, at Sydsudan deltog.

Medaljer

Noter 

Lande ved sommer-OL 2016
2016
Sudan ved sommer-OL 2016

Sudan deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Referencer 

Lande ved sommer-OL 2016
2016
Swaziland ved sommer-OL 2016

Swaziland deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Referencer 

Lande ved sommer-OL 2016
2016
Sri Lanka ved sommer-OL 2016

Sri Lanka deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Svømning

Resultater

Referencer 

Lande ved sommer-OL 2016
2016
Sekundærrute 231

Sekundærrute 231 er en rutenummereret landevej på Sjælland.

Ruten strækker sig fra Ugerløse til Vindekilde.

Rute 231 har en længde på ca. 31 km.

Kilder 

231
Spanien ved sommer-OL 2016

Spanien deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Medaljevinderne

Svømning

Resultater

Referencer 

Lande ved sommer-OL 2016
2016
Stolnik

Stolnik (, ; ) var en hoftitel i Polen-Litauen og Storfyrstendømmet Moskva, der betegnede en hovmester, specielt overhovmestre hos de russiske zarer.

Ved det polske hof betegnede Stolnik wielki koronny overtjeneren ved hoffet.

Referencer 

Titler
Adel fra Rusland
Mad og drikke i Polen
LeVar Burton

Levardis Robert Martyn Burton Jr. kendt som LeVar Burton (født 16. februar 1957) er en amerikansk skuespiller og instruktør, der blandt andet har spillet Kunta Kinte i tv-serien Rødder og Geordi La Forge i Star Trek: The Next Generation og fire Star Trek-film.

Udvalgt filmografi

Film 
 Star Trek: Generations (1994) - Geordi La Forge
 Star Trek: First Contact (1996) - Geordi La Forge
 Star Trek: Insurrection (1998) - Geordi La Forge
 Ali (2001) - Martin Luther King Jr.
 Star Trek: Nemesis (2002) - Geordi La Forge

Tv-serier 
 Rødder (1977) - Kunta Kinte
 Star Trek: The Next Generation (1987–1994) - Geordi La Forge
 Jeopardy! (2021)

Eksterne henvisninger 

 
 

Filmskuespillere fra USA
Tv-skuespillere fra USA
Tv-instruktører fra USA
Star Trek-skuespillere
Bob Newhart

George Robert "Bob" Newhart (født 5. september 1929) er en amerikansk stand-up komiker og skuespiller, der blandt andet har lagt stemme til Bernard i tegnefilmene Bernard og Bianca og efterfølgeren med undertitlen SOS fra Australien.

Udvalgt filmografi

Film 
 Punkt 22  (1970) - Captain/Major Major
 Bernard og Bianca (1977) - Bernard, stemme
 Bernard og Bianca: SOS fra Australien (1990) - Bernard, stemme
 Elf (2003) - Papa Elf
 The Librarian: Quest for the Spear (2004) - Judson
 The Librarian: Return to King Solomon's Mines (2006) - Judson
 The Librarian: The Curse of the Judas Chalice (2008) - Judson

 Tv-serier 
 The Bob Newhart Show (1972–78)
 The Big Bang Theory'' (2013–15; fire afsnit) - Professor Proton (Arthur Jeffries)

Eksterne henvisninger 

 
 

Skuespillere fra Illinois
Filmskuespillere fra USA
Tv-skuespillere fra USA
Standupkomikere fra USA
Tegnefilmsdubbere fra USA
Oak Park

Oak Park har flere betydninger:

Australien 
 Oak Park, Victoria

Storbritannien 
 Oak Park, London

USA 
 Oak Park, Alabama
 Oak Park, Arkansas
 Oak Park, Florida
 Oak Park, Georgia
 Oak Park, Illinois
 Oak Park, Indiana
 Oak Park, Californien
 Oak Park, Maryland
 Oak Park, Michigan
 Oak Park, Minnesota
 Oak Park, North Carolina
 Oak Park, Ohio
 Oak Park, Oregon
 Oak Park, Pennsylvania
 Oak Park, Tennessee
 Oak Park, Virginia
 Oak Park, Washington
Tinnosbanen

Tinnosbanen er en jernbane mellem Tinnoset og Hjuksebø i Norge. Indtil 2008 definerede Jernbaneverket Tinnosbanen som den 30 km lange strækning mellem Notodden og Tinnoset, mens hele strækningen fra Tinnoset til Hjuksebø var en del af Bratsbergbanen. Strækningen mellem Notodden og Hjuksebø betjenes af NSB's persontog, mens der ikke er regulær trafik mellem Tinnoset og Notodden.

Historie 
Tinnosbanen, der oprindeligt udgik fra Notodden brygge ved Heddalsvatnet, blev anlagt som privatbane af Norsk Transportaktieselskab. Den blev bygget som en del af en transportkæde, der skulle transportere kunstgødning fra Norsk Hydros fabrik i Rjukan til havnen i Skien. Planlægningen og byggeriet blev fra 1907 til 1909 ledet af ingeniøren Kristoffer Andreas Holmboe (1871–1956), der fra 1912 blev driftsbestyrer på Rjukanbanen. Det første tog fra Notodden til Tinnoset kørte 18. februar 1909, mens den officielle åbning fandt sted 9. august samme år. To år efter, 11. juli 1911, var elektrificeringen af banen færdig, hvilket gjorde den til Norges første elektriske normalsporede jernbane.

Den oprindelige transportkæde var som følger:
 Rjukanbanen, jernbanestrækningen fra Rjukan til Mæl, 16 km
 Tinnsjø jernbanefærge fra Mæl til Tinnoset, 30 km
 Tinnosbanen fra Tinnoset til Notodden, 34 km
 Telemarkskanalen fra Notodden til Skien, 54 km med pramme

I 1917 åbnedes Bratsbergbanen mellem Notodden og Borgestad, hvorved trafikken med pramme kunne bortfalde. Fra 1. juli 1920 til 1. juli 1955 tilhørte strækningen sammen med strækningen Notodden - Porsgrunn statsbaneselskabet Tinnoset-Porsgrunnbanen (T.P.B.). Fra 1. juli 1955 blev hele strækningen en ren statsbane. Persontrafikken på banen blev indstillet 1. januar 1991, og 5. juli samme år fulgte godstrafikken, efter at produktionen i Rjukan var blevet nedlagt.

I 2010 gik Jernbaneverket i gang med at renovere Tinnosbanen mellem Tinnoset og Notodden, så der atter kunne køres på den. Baggrunden var at Riksantikvaren 17. juni 2008 havde anbefalet, at anlæggene Rjukan - Notodden skulle optages på listen over kandidater til UNESCOs Verdensarvsliste.

Noter

Litteratur

Eksterne henvisninger 

 Tinnosbanen - Hjuksebø-Tinnoset på Riksantikvarens hjemmeside Kulturminnesøk.
 Tinnosbanen på openstreetmap.org

Jernbanestrækninger i Norge
Etableret i 1909